Gradska udruga umirovljenika

Dugo Selo

ČLANAK ZA DUGOSELSKU

ČLANOVIMA UDRUGE PODIJELJENO PET TONA MANDARINA

Gradska udruga umirovljenika Dugo Selo je ove kao i prijašnjih godina za svoje mnogobrojno članstvo (1000 članova) nabavila 5 tona mandarina po vrlo povoljnoj cijeni. Mandarine su nabavljene direktno od jednog proizvođača, OPG-a iz Opuzena. Ubrane i odmah dostavljene u našu Udrugu. Proizvođač je sam pakirao mandarine u našim prostorijama, jer naši članovi zbog korone to nisu mogli odraditi. Mandarine su pakirane po 5 kg i podijeljene svakom članu. Naši vrijedni povjerenici su po spiskovima podijelili mandarine svakom članu na kućnu adresu što je zaista iziskivalo mnogo truda i vremena a poštivale su se sve epidemiološke mjere. Nadamo se da su mandarine, zbog C vitamina dobro došle starijim članovima u ovo vrijeme gripe i korone. Zbog ovako zahtjevnog i odgovornog posla moramo pohvaliti sve povjerenike koji su ovo odradili na volonterskoj bazi sa svojim autima, od Andrilovca , D. dvorišća, Leprovice, Ostrne male i velike, Puhova, Ul. J. Zorića, centra Dugog Sela, Zagrebačke ulice do Kopčevca. To su odradili Ljubica Pužek, Zdenka Krpanić , Ana Belošević, Stjepan Harambaša, Josip Petanjek, Ivan Vrdoljak, Marko Jurakić, V era Tomić, Milica Kerhin, Zvonko Riha, Ivan Bertović, Zvonko Martinjak, Božidar Šimunec, Ž eljko Bertak i Josip Matok.

Zahvaljujem svima koji su nesebično odradili ovaj posao u interesu svih članova Udruge. Sve ovo dokazuje da ljudi i u trećoj životnoj dobi mogu biti i te kako korisni široj društvenoj zajednici i da nisu potpuno zaboravljeni i na margini društva.

Svim članovima Gradske udruge umirovljenika Dugo Selo i njihovim obiteljima čestitam SRETAN BOŽIĆ, i još sretniju NOVU GODINU bez korone i izolacija.

. Predsjednik Udruge

Stjepan Jambrišak